# 100 национални туристически обекта

### от Уикипедия, свободната енциклопедия

Барелефът на Мадарския конник, национален символ

„100 национални туристически обекта“ е българско национално движение, създадено през 1966 г.

Движението дава възможност на туристите да се запознаят с най-значимите туристически обекти в България — културни, исторически, географски и от национално значение, сред които най-известните природни феномени в страната, историческите местности, свързани с величието и съдбините на България, най-интересните архитектурни резервати, големите ни манастири, най-високите върхове на Родината и като цяло опознаване на богатото културно-историческо наследство по българските земи, водещо началото си от дълбока древност до наши дни.

Посещението и запознаването с националните туристически обекти се удостоверява с поставянето на печата на съответния обект на определеното за това място в туристическите книжки, които се издават от Българския туристически съюз и се продават в туристическите дружества и в обектите, включени в движението „100 национални туристически обекта“.

Отличията на движението са бронзова, сребърна и златна значка, а също така и грамотата на движението. Те се връчват от Националния организационен комитет на БТС.

Бронзова значка се връчва на всеки турист, посетил и запознал се с 25 от 100-те обекта. Сребърна значка се връчва на всеки турист, посетил и запознал се с 50 от 100-те обекта. Златна значка се връчва на всеки турист, посетил и запознал се със 100-те обекта.

Всяка година през месец август Националният организационен комитет провежда томбола с имената на носителите на значки — бронзова, сребърна и златна. Наградите са екскурзии в чужбина и страната, велосипеди, палатки, спални чували и други материални и морални награди.

Част от обектите в списъка до 10 ноември 1989 г. са свързани с комунистическия строй. През 2003 г. списъкът е променен и е изготвен нов.

Организира се от Българския туристически съюз, Министерството на образованието и науката, Министерството на културата, Държавната агенция за младежта и спорта, Светия Синод на Българската православна църква, Министерството на околната среда и водите, Съюзът на българските автомобилисти, Българския червен кръст, Българското национално радио и Българската национална телевизия.

## [редактиране] Стоте национални туристически обекта

Чудните мостове
Боянската църква
Националният исторически музей
Рилският манастир
Черно море, скалите под нос Калиакра
Бачковският манастир
Родната къща на Христо Ботев в Калофер
Плиска, първата българска столица
Средновековен манастир "Седемте престола" в Стара планина
Черни връх, най-високият връх на Витоша
Балканът - сърцето на България
София, Паметникът на Незнайния воин
Сталагмит от пещерата Снежанка в Родопите
Белоградчишка крепост и скали
Средновековната българска крепост "Баба Вида" - Видин
Малко Търново - център на Преображенското въстание - исторически музей

1. Банско — Велянова къща, музей „Неофит Рилски“, музей „Никола Вапцаров“, постоянна иконна изложба „Банска художествена школа“, църква „Св.Троица“.
2. Пирин — Връх Вихрен.
3. село Добърско — Черква „Св. Теодор Тирон и Теодор Стратилат“.
4. Мелник — Исторически музей, Кордопулова къща, Роженски манастир „Рождество богородично“.
5. Петрич — местност „Рупите“, храм-паметник „Света Петка Българска“, Самуилова крепост.
6. Малко Търново — Историческа местност „Петрова нива“, Исторически музей.
7. Несебър — Архитектурно-исторически резерват, Археологически музей.
8. Созопол — Археологически музей.
9. Варна — Исторически музей и Военноморски музей.
10. Девня — Музей на мозайките.
11. Велико Търново — Архитектурно-исторически резерват „Царевец“, Регионален исторически музей. Арбанаси - архитектурен резерват.
12. Свищов — Къща-музей „Алеко Константинов“.
13. Видин — Музей-крепост „Баба Вида“
14. Пещера Магурата.
15. Белоградчишки скали и крепост
16. Враца — Пещера Леденика, Регионален исторически музей.
17. Околчица — Лобното място на Христо Ботев.
18. Козлодуй — Национален музей-параход „Радецки“, паметник на Христо Ботев и неговата чета.
19. Габрово — Етнографски музей на открито „Етъра“.
20. с. Боженци — Архитектурно-исторически резерват.
21. Трявна — Специализиран музей на резбарското и етнографско изкуство.
22. Дряново — Дряновски манастир, музей „Кольо Фичето“, пещера „Бачо Киро“
23. Добрич — Дом-паметник „Йордан Йовков“.
24. Балчик — Архитектурно-парков комплекс „Двореца“; Каварна — нос Калиакра, Археологически резерват „Калиакра“.
25. Кърджали — Перперикон, Регионален исторически музей.
26. Кюстендил — Художествена галерия „Владимир Димитров - Майстора“, Къща-музей „Димитър Пешев“.
27. Връх Руен.
28. Рилски манастир.
29. Хижа „Скакавица“ и Седемте рилски езера.
30. Ловеч — Етнографски музей, Къкринско ханче, Музей „Васил Левски“.
31. Село Черни Осъм — Природонаучен музей, Троянски манастир „Успение Богородично“.
32. Тетевен — Исторически музей.
33. Пещера Съева дупка
34. Берковица — Връх Ком, Етнографски музей.
35. Пазарджик — Катедрална църква „Св. Богородица“, къща-музей „Станислав Доспевски“, Регионален исторически музей.
36. Панагюрище — Историческа местност „Оборище“, къща-музей „Райна Княгиня“.
37. Пещера — Пещера „Снежанка“
38. Батак — Исторически музей.
39. Трън — Ждрелото на р. Ерма.
40. Плевен — Мавзолей-параклис „Св. Георги Победоносец“, Панорама „Плевенска епопея“, Регионален исторически музей.
41. Пловдив — Античен театър, Архитектурно-исторически резерват „Стария Пловдив“, Етнографски музей, Исторически музей, Черква „Св. св. Константин и Елена“.
42. Перущица — Исторически музей.
43. Сопот — Женски метох, къща-музей „Иван Вазов“.
44. Карлово — Национален музей „Васил Левски“.
45. Калофер — Национален музей „Христо Ботев“.
46. връх Ботев.
47. Бачковски манастир.
48. Разград — Археологически резерват „Абритус“.
49. Исперих — Исторически музей, Исторически-археологически музей „Сборяново“, Тракийска царска гробница, Тракийски град Хелис, Демир баба теке — село Свещари.
50. Русе — Къща-музей „Захари Стоянов“, Пантеона.
51. Силистра — Исторически музей, крепост „Меджиди табия“.
52. Сребърна — Биосферен резерват Сребърна.
53. Тутракан — Военно гробище, Музей на Дунавския риболов и лодкарство.
54. Сливен — Къща-музей „Хаджи Димитър“, Национален музей на текстилната индустрия.
55. Природен парк „Сините камъни“, хижа „Карандила“.
56. Котел — Пантеон на Георги Стойков Раковски и музей на котленските възрожденци, Природо-научен музей.
57. Село Жеравна — Архитектурно-исторически резерват, къща-музей „Йордан Йовков“.
58. София — Национален исторически музей.
59. София — Храм-паметник „Свети Александър Невски“ с криптата.
60. София — Национален църковен историко-археологически музей при Светия синод.
61. София — Национален дворец на културата.
62. София — Национална художествена галерия.
63. София — Етнографски институт с музей при БАН.
64. София — Национален музей „Земята и хората“.
65. София — Национален природонаучен музей при БАН.
66. София — Музей на историята на физическата култура и спорта в националния стадион „Васил Левски“.
67. с. Старосел — Тракийски храмов комплекс.
68. София — Археологически институт с музей при БАН.
69. София — Зоологическа градина.
70. София — Национален музей „Боянска черква“.
71. София — Храм „Света София“.
72. София — Софийска синагога и исторически музей към нея.
73. Димитровград — Исторически музей, дом-музей „Пеньо Пенев“.
74. Витоша — Черни връх.
75. Копривщица — Архитектурно-исторически резерват.
76. Същинска Средна гора — връх Богдан.
77. Клисура — Исторически музей.
78. село Осеновлаг — Манастир „Седемте престола“.
79. Самоков — Исторически музей, Девически манастир „Покров Пр. Богородици“.
80. Рила — връх Мусала.
81. Ботевград - Часовниковата кула.
82. село Скравена, Манастир „Свети Николай“, Манастир “Свето Преображение”, Паметник-костница на Ботевите четници.
83. Пещера „Ухловица“.
84. Пампорово — Снежанка.
85. Връх Голям Перелик, природна забележителност „Чудните мостове“.
86. Златоград — Етнографски ареален комплекс.
87. село Широка лъка.
88. Триградско ждрело, Пещера „Дяволското гърло“.
89. Ягодинска пещера, Буйновско ждрело.
90. Стара Загора — Неолитни жилища, Античен форум на Августа Траяна, Мемориален комплекс „Бранителите на Стара Загора“, Исторически музей.
91. Казанлък — Литературно-художествен музей „Чудомир“, Тракийска гробница.
92. Шипка (град) — Храм-паметник „Рождество Христово“.
93. Шипка (връх) — Национален парк-музей Шипка, Паметник на свободата.
94. Шумен — Историко-археологичен резерват „Шуменска крепост“, Паметникът „Създатели на българската държава“, Регионален исторически музей.
95. Шумен — Томбул джамия „Шериф Халил Паша“.
96. Плиска — Археологически резерват.
97. Мадара — Археологически резерват.
98. Велики Преслав - Национален историко-археологически резерват „Велики Преслав“.
99. Ямбол — Античен град „Кабиле“, Исторически музей.
100. Елхово — Етнографски музей.

## [редактиране] 1966-1989

Списък на 100-те национални туристически обекта от 1966 г. до 10 ноември 1989 година:

1. Банско — Къща-музей „Никола Вапцаров“.
2. Пирин — Връх Вихрен.
3. Мелник — Градски исторически музей.
4. Бургас — Нефтохимически комбинат.
5. Несебър — Курортен комплекс „Слънчев бряг“.
6. Созопол — Градски исторически музей.
7. Варна — Аладжа манастир.
8. Варна — Военноисторически музей, Музей на дружбата на народите.
9. Побитите камъни.
10. Устието на река Камчия — Паметник на подводничарите.
11. Видин — Крепост-музей „Баба Вида“
12. Село Рабиша — Пещера Магурата.
13. Белоградчик — Белоградчишки скали и средновековна крепост.
14. Враца — Окръжен исторически музей.
15. Пещера Леденика.
16. Козлодуй — Паметник на Христо Ботев.
17. Връх Околчица — Лобно място на Христо Ботев.
18. Велико Търново — Окръжен исторически музей, Царевец, Преображенски манастир.
19. Свищов — Градски исторически музей „Алеко Константинов“, мястото, където руските войски са преминали река Дунав.
20. Габрово — Къща-музей „Митко Палаузов“.
21. Габрово — Етъра, етнографски музей на открито.
22. Дряновски манастир и пещера Бачо Киро.
23. Трявна — Музей на резбарското изкуство.
24. Стара планина — Хижа Партизанска.
25. Кюстендил — Окръжен исторически музей, художествена галерия „Владимир Димитров-Майстора“.
26. Рилски манастир.
27. Рила — Седемте Рилски езера.
28. Кърджали — Оловно-цинков завод, язовир Кърджали.
29. Ловеч — Музей и паметник на Васил Левски.
30. Троянски манастир.
31. Тетевен — Градски исторически музей
32. Местност „Костина“ — Паметник на Георги Бенковски.
33. Голям извор — Къща-музей „Първи окръжен революционен комитет в България“
34. Село Брестница — Пещера Съева дупка.
35. Къкрина — Музей „Къкринско ханче“.
36. Берковица — Къща-музей Иван Вазов.
37. Петрохан — Каскада и паметник на Георги Димитров и Васил Коларов.
38. Пазарджик — Художествена галерия „Станислав Доспевски“.
39. Михайловград — Музей на Септемврийското въстание 1923 год.
40. Батак — Градски исторически музей.
41. Батак — Партизански лагер „Техеран“.
42. Велинград — Къща-музей „Вела Пеева“.
43. Брацигово — Градски исторически музей.
44. Пещера — ВЕЦ „Пещера“.
45. Панагюрище — Градски исторически музей.
46. Панагюрище — местността „Оборище“.
47. Перник — Окръжен исторически музей.
48. Ковачевци — Къща-музей „Георги Димитров“.
49. Село Слишовци — Паметник-костница на партизаните.
50. Плевен — Военноисторически музей, парк „Кайлъка“.
51. Пловдив — Археологически и Етнографски музей.
52. Перущица — Градски исторически музей.
53. Калофер — Къща-музей „Христо Ботев“.
54. Карлово — Къща-музей „Васил Левски“.
55. Сопот — Къща-музей „Иван Вазов“.
56. Клисура — Градски исторически музей.
57. Стара планина — връх Ботев.
58. Хисаря - Градски исторически музей.
59. село Бачково — Бачковски манастир, Асенова крепост.
60. Средна гора — Туристически възпоменателен комплекс “Бунтовна“.
61. Разград — Музей-резерват „Абритус“.
62. Русе — Къща-музей „Баба Тонка“, Мостът на Дружбата.
63. Силистра — Окръжен исторически музей.
64. Сливен — Къща-музей Хаджи Димитър, Художествената галерия.
65. Котел — Градски исторически музей.
66. село Жеравна — Архитектурно-етнографски резерват.
67. Карлово — Карановската могила.
68. София — Музей на революционното движение.
69. София — Къща-музей „Димитър Благоев“.
70. София — Национален музей „Георги Димитров“.
71. София — Етнографски музей, Археологически музей.
72. София — Музей на Бългaро-съветската дружба.
73. София — Национална художествена галерия, Храм-паметник Александър Невски и Криптата.
74. Витоша — връх Черни връх.
75. Кремиковци — Металургичен комбинат.
76. Самоков — Градски исторически музей.
77. Рила — връх Мусала.
78. Копривщица — Къщи-музеи „Любен Каравелов“, „Тодор Каблешков“, „Георги Бенковски“, „Яко Доросиев“, „Димчо Дебелянов“, Ослековата къща.
79. Средна Гора — връх Богдан.
80. местност „Жерково“ — Музеят и паметникът на „Чавдарци“.
81. Стара планина — хижа „Чавдар“.
82. Смолян — Окръжен исторически музей, Смолянските езера.
83. Родопи — курорт Пампорово.
84. Родопи — връх Персенк, Чудните мостове.
85. Стара Загора — Окръжен исторически музей, парк „Ленин“.
86. Казанлък — Градски исторически музей, Тракийска гробница.
87. Шипка — Храм-паметник.
88. Стара планина — Национален парк-музей „Бузлуджа“.
89. Стара планина — връх Столетов, Паметникът на свободата.
90. Енергиен комплекс Марица-Изток ТЕЦ Комсомолска.
91. Балчик — Дворецът, курортен комплекс „Албена“
92. Каварна — нос Калиакра.
93. село Ястребино — Паметникът на 18-те партизани и ятаци.
94. Димитровград — Музей на социалистическото строителство, Азотноторовия завод.
95. Шумен — Окръжен исторически музей, Къща-музей „Васил Коларов“.
96. Мадара — Археологически музей и Мадарски конник.
97. Плиска — Археологически музей.
98. Преслав — Археологически музей, Патлейна.
99. Ямбол — Окръжен исторически музей.
100. Образцово ТКЗС по избор.

## [редактиране] Външни препратки

- Български Туристически Съюз - Стоте обекта
- Български Туристически Съюз - Стоте обекта - Любителски сайт

Взето от „http://bg.wikipedia.org../../../1/0/0/100_%D0%BD%D0%B0%D1%86%D0%B8%D0%BE%D0%BD%D0%B0%D0%BB%D0%BD%D0%B8_%D1%82%D1%83%D1%80%D0%B8%D1%81%D1%82%D0%B8%D1%87%D0%B5%D1%81%D0%BA%D0%B8_%D0%BE%D0%B1%D0%B5%D0%BA%D1%82%D0%B0.html“.

Категории: 100 национални туристически обекта | Туризъм

##### Views

- Статия
- Беседа
- Текуща версия

##### Търсене

##### На други езици

- English